Sayo Hayakava
Saya Hayakava (早川 沙世?, 23 may 1983, Fukuoka prefekturası) – Yaponiya modeli. "Koakuma Ageha" kyabare-qyaru dəb jurnalının əsas modeli olması ilə tanınır. Hayakava keçmişdə kyabare hostessi kimi məşhurlaşmışdır. 2010-cu ildə gecə işlərindən ayrılandan sonra "Koakuma Ageha" jurnalında işləməyə davam etmiş və dəb dizayneri kimi işləməyə başlamışdır. 2011-ci ildə "Koakuma Ageha" jurnalındakı işini tərk etmiş, bacı jurnal olan "Ane Ageha" jurnalının əsas modeli olmuşdur. 2011-ci ildə "SDN48" qız musiqi qrupunun üzvü olmuşdur, lakin qrupdakı fəaliyyəti çox qısa çəkmişdir.